Rikunarita-ORG/Wikinium huggingface dataset:
# Presidente iti Estados Unidos

| Presidente ti Estados Unidos iti Amerika
  |
| --- |
| **Selio ti Presidente** |
| **Presidente ti Estados Unidos** |
| **Agdama Donald Trump** manipud idi Enero 20, 2025 (2025-01-20) |
| Pamay-an | Apo Presidente (Di pormal) Ti Nadaydayawan (Pormal) Natan-ok nga Apo (diplomatiko, iti ruar ti Estados Unidos) |
| Pagtaengan | Ti Puraw a Balay Washington, D.C. |
| Kabayag ti panagtakem | Uppat a tawen maminsan a mapabaro |
| Nagrugi a nagtengngel | George Washington Abril 30, 1789 |
| Pannaka-aramid | Batay-linteg ti Estados UNidos Marso 4, 1789 |
| Matgedan | $400,000 iti tinawen (2001-) |
| Website | Ti Puraw a Balay |

Ti **Presidente iti Estados Unidos iti Amerika** (Ingles: President of the United States of America, POTUS) ket isu ti daulo ti estado ken daulo ti gobierno iti Estados Unidos. Ti presidente ket isu ti mangidaulo ti ehekutibo a sanga iti pederal a gobierno ken isu ti agbilbilin a pangulo ti Siiigam a Buyot iti Estados Unidos.

## Dagiti nota

## Dagiti nagibasaran

## Dagiti akinruar a silpo

* Dagiti midia a mainaig iti Presidente iti Estados Unidos iti Wikimedia Commons
* Ehekutibo nga Opisina ti Presidente Naiyarkibo 2017-12-14 iti Wayback Machine (iti Ingles)
* White House Naiyarkibo 2008-01-12 iti Wayback Machine (iti Ingles)
# Pagsasao a Hebreo

| Hebreo |
| --- |
| עִבְרִית **Ivrit (Klasiko: ʕibrit)** |
|  |
| Pannakabalikas | **pagalagadan nga Israeli:** [(ʔ)ivˈʁit] - [(ʔ)ivˈɾit], **pagalagadan nga Israeli (Sephardi):** [ʕivˈɾit], **Iraki:** [ʕibˈriːθ], **Yemenita:** [ʕivˈriːθ], **Ashkenazi:** [ˈivʀis] |
| Rehion | Israel Sangalubongan (a kas ti pagsasao a liturhia para ti Hudaismo).
 idiay Palestina (Gaza, ken Laud a Bankag)  |
| Patubo a mangisasao | (8 a riwriw ti nadakamat idi 1998) Maikadua a pagsasao: 3 a riwriw Natayen a kas maysa a patneng a pagsasao idi maika-4 a siglo CE, panagungar iti tawtawen a 1880 |
| Pamilia | Apro-Asiatiko
* Semitiko
	+ Tengnga a Semitiko
		- Amianan a laud a Semitiko
			* Kanaanita
				+ **Hebreo**
 |
| Panagsurat | Hebréo nga abesedário |
| Opisial a kasasaad |
| Opisial a mangisasao |  Israel |
| Nagalagad | Akademia ti Pagsasao a Hebréo האקדמיה ללשון העברית (*HaAkademia LaLashon Ha‘Ivrit*) |
| Kodkodigo ti pagsasao |
| ISO 639-1 | `he` |
| ISO 639-2 | `heb` |
| ISO 639-3 | Uray ania: `heb` – Moderno a Hebréo `hbo` – Taga-ugma a Hebréo |
| Linguaesperio | `12-AAB-a` |
|  |
|

Ti **Hebreo** wenno **Ebreo** (/ˈhiːbruː/) (עִבְרִית, **Ivrit**, Pannakabalikas a Hebreo ) ket maysa a Laud a Semitiko a pagsasao iti pamilia ti pagsasao nga Aproasiatika. Iti kultura, daytoy ket naipammategan dagiti Hudio ken sabsabali a a grupo ti relihion a kas iti pagsasao dagiti tattao a Hudio, uray no dagiti sabsabali a Hudio a pagsasao ket nagtaud da kadagiti diaspora a Hudio, ken ti pagsasao a Hebreo ket naus-usar pay babaen dagiti saan a grupgrupo a Hudio, a kas dagiti mainaig nga etniko a dagiti Samaritanos.

Ti Moderno a Hebreo ket maisasao babaen dagiti kaaduan a walo a riwriw a tattao idiay Israel, nga iti Klasiko a Hebreo ket inus-usar para ti panagkararag wenno panagadal dagiti Hudio a komunidad iti sanglubongan. Daytoy a pagsasao ket nasaksian manipud iti maika-10 a siglo BCE iti kinaudi a Maikadua a Templo a panawen, kalpasan idi naparang-ay ti pagsasao iti Misna a Hebreo. Ti Moderno a Hebreo ket maysa kadagiti opisial a pagsasao iti Israel, a kaduana ti Arabiko.

## Dagiti nagibasaran

## Dagiti akinruar a silpo

* Akademia ti Pagsasao a Hebreo Naiyarkibo 2010-07-19 iti Wayback Machine (iti Ingles ken Hebreo)
# Apuy

Ti apuy iti ruar nga inus-usar ti tarikayo, iti termino a nakunkuna iti *panagpuor*.
Ti pannakauram ken pannakadepdep kadagiti mekmek ti tarikayo.Napabuntog a panagkuti ti panagsasaruno ti uram 1000 a kudro/s
Ti **apuy** (sabali a panangiletra – apoy), **uram** , wenno **puor** ket isu ti napardas nga oksidasion iti materiales iti proseso ti eksotermiko a kimiko iti kombustion, a mangibbet ti pudot, lawag, ken dagiti nadumaduma pay a produkto ti reaksion . Ti pay nabunbuntog a proseso ti oksidasion a kas ti panaglati wenno panagkalpa ket saanna nairaman iti daytoy a pannakailawlawag.

Ti *gil-ayab* ket isu ti makitkita a paset ti apuy. No napudoten, dagiti alingasaw ket mabalin a maionisado tapno mangpataud ti plasma. Depende kadagiti sustansia a mapuoran, ken dagiti amiaman a saana kinapuro iti ruar, ti maris ken ti intensidad ti apuy ken gil-ayab ken sabalinto.

Ti apuy iti sapasap a kaaduan a pormana ket mabalin a pagbanagan iti makadadael nga uram, nga adda ti pannakabalinna a mangpataud kadagiti pisikal a dadael babaen ti panagpuor. Ti uram ket maysa a nangruna a proseso a makaaring kadagiti sistema ti ekolohia iti ballasiw ti sangalubongan. Dagiti nasayaat a pakaaringan ti uram ket mairaman ti panagpasayaat kadagiti panagtubo ken panagtaripato kadagiti nadumaduma a sistema ti ekolohia. Ti apuy ket inus-usar idin ti tattao para iti panagluto, panagpataod ti pudot, panagsenial, ken dagiti panggep ti panagiduron. Dagiti saan a nasayaat a pakaaringan ti uram ket mairaman ti pannakarugit ti danum, nurunor ti daga, panagrugit ti tangatang ken peggad iti biag ken tagikua.

## Dagiti nagibasaran

## Dagiti akinruar a silpo

 Dagiti midia a mainaig iti Apuy iti Wikimedia Commons
# Lino Brocka

| Lino Brocka |
| --- |
|  |
| Nayanak | Catalino Ortiz Brocka (1939-04-03)Abril 3, 1939 Pilar, Sorsogon |
| Natay | Mayo 21, 1991(1991-05-21) (tawen 52) Siudad ti Quezon, Metro Manila, Filipinas |
| Trabaho | Direktor ti pelikula |
| Tawen nga aktibo | 1970–1991 |
| [urnosen iti Wikidata] |

Ni **Catalino Ortiz Brocka** (Abril 3, 1939—Mayo 21, 1991) ket maysa kadagiti mabigbig a kalaingan a direktor iti pelikula iti Filipinas.

Naipasngay isuna iti probinsia ti Sorsogon, umuna nga anak da Regino Brocka, maysa Bikolano a karpentero ti bilog, ken ti maikadua nga asawana a ni Pilar Ortiz, naam-ammona iti Nueva Ecija. Dimmakkel ni Brocka idiay Sorsogon, ngem gapu iti kinapanglawda, ken pinnakatay ni tatangna, nagawid ni Pilar ken dagiti annakna idiay San Jose, Nueva Ecija ket nagbalinda a katkatulong sadiay.

Nagbasa ni Brocka iti Unibersidad iti Filipinas (U.P.) kalpasan ti panagadalna iti Nueva Ecija. Iti U.P. ti nangrugianna a nagtrabaho iti teatro ken iti pelikula. Ditoy met iti nakabirokanna dagiti Mormon a nangallukoy kenkuana a sumurot kadakuada, uray no ti gapuna laeng ket kayatna ti agdakiwas iti sabali a luglugar. Nakapan isuna idiay Hawai'i kas misionario iti dua a tawen. Gapu ta maysa isuna a bakla nga actibista, pinanawanna met laeng iti kina-Mormon idi agangay.

Ti *Naiyuper iti Balitok* (Tagalog: *Tubog sa Ginto*), *Tinimbangka ngem Nagkurang* (Tagalog: *Tinimbang Ka Ngunit Kulang*), *Manila: Iti Kuko ti Lawag* (Tagalog: *Maynila: Sa Kuko ng Liwanag*) *Insiang*, ken *Macho Dancer* dagiti limmatak a pelikulana.

Nagbalin isuna nga aktibista a politiko gapu iti panangbusorna iti sensura nga inyetnag ti Linteg Militar a gobierno ni Ferdinand Marcos.

Pimmusay idi 1991 idi nadungpar iti luganna ti maysa nga aksidente. Naikkan iti Pammadayaw a Nailian nga Artista iti Pelikula idi 1997.

## Dagiti napili nga obrana

* *Santiago* (1970)
* *Wanted: Perfect Mother* (1970)
* *Naiyuper iti Balitok* (1971)
* *Stardoom* (1971)
* *Tinimbangka Ngem Nagkurang* (1974)
* *Manila: Iti Kuko ti Lawag* (1975)
* *Insiang* (1976)
* *Jaguar* (1979)
* *Bona* (1980)
* *Macho Dancer* (1989)
* *Orapronobis* (1989)
* *Gumapang Ka sa Lusak* (1990)
* *Makiusap Ka sa Diyos* (1991)

## Dagiti akinruar a silpo

* Lino Brocka iti Internet Movie Database (iti Ingles)